ORTOPEDSKA BOLNIŠNICA VALDOLTRA

Jadranska c. 31, 6280 Ankaran,

zastopnik: direktor Radoslav Marčan, dr. med., spec. ortoped

Podračun EZR: 01100-6030277312 pri UJP – Urad Koper

ID za DDV: SI30348145

matična številka: 5053765

(v nadaljevanju: naročnik)

in

…………………………………………………………………………...…………………..,

zastopnik: …………………………………………………………………………………

TRR:

ID za DDV:

matična številka:

(v nadaljevanju: dobavitelj)

skleneta

**Pogodbo**

**o dobavi in komisijskem skladišču materiala za artroskoije**

**I. UVODNE DOLOČBE**

1. **člen**

**(ugotovitvene določbe)**

Pogodbeni stranki uvodoma ugotavljata:

* da je naročnik izvedel postopek oddaje javnega naročila za dobavo blaga »**material za artroskopije**«, ki je bil objavljen na portalu javnih naročil, dne \_\_\_\_\_\_\_\_\_\_\_\_\_, številka objave \_\_\_\_\_\_\_\_\_\_\_\_\_ (v nadaljevanju: javno naročilo), po odprtem postopku v skladu s 40. členom Zakona o javnem naročanju (Uradni list RS, št. 91/15, v nadaljevanju: ZJN-3);
* da je naročnik javno naročilo blaga iz prve alinee tega člena pogodbe oddal po sklopih:
* sklop 5: šivalni material za artroskopske posege splošno
* sklop 14 : radiofrekvenčne elektrode kompatibilne z aparatom Arthrocare Quantum

**II. PREDMET POGODBE**

1. **člen**

**(predmet pogodbe)**

Predmet te pogodbe je dobava **materiala za artorkopsije** za sklope**:**

**-**

**-**

(v nadaljevanju: implantati, blago),

ki so opredeljeni v dokumentaciji naročnika v zvezi z oddajo javnega naročila (v nadaljevanju: razpisna dokumentacija) in v ponudbi dobavitelja, št. …………. z dne …………………. (v nadaljevanju: ponudba dobavitelja), ki sta sestavna dela te pogodbe.

1. **člen**

**(inštrumentarij in kontejnerji)**

Naročnik in dobavitelj se izrecno dogovorita, da bo za uporabo blaga iz 2. člena pogodbe dobavitelj brezplačno dobavil pripadajoči inštrumentarij in kontejnerje za sterilizacijo.

Dobavitelj je dolžan ob vsakem inštrumentariju priložiti navodila o čiščenju, sterilizaciji in vzdrževanju inštrumentarija.

Inštrumentarij za eksplantacijo implantatov postanejo trajna last naročnika takoj, ko se izvede prvi poseg oz. vgradi medicinski pripomoček pacientu.

**III. SPLOŠNI POGOJI**

1. **člen**

**(splošni pogoji)**

Količine in vrste blaga v sklopih, navedenih v predračunu v ponudbi dobavitelja, so okvirne.

Naročnik in izvajalec se dogovorita, da bo naročnik posamezne vrste blaga kupoval na različne načine, in sicer:

- komisijski nakup za blago iz sklopa/sklopov:\_\_\_\_\_\_\_\_\_\_\_\_\_\_\_\_\_\_\_

- redni nakup za blago iz sklopa/sklopov: \_\_\_\_\_\_\_\_\_\_\_\_\_\_\_\_\_\_\_\_

ki so podrobneje opredeljeni v tej pogodbi in v tehničnih specifikacijah razpisne dokumentacije, ki je sestavni del te pogodbe.

Naročnik se ne zavezuje, da bo od dobavitelja nabavil celotne količine blaga, določene v predračunu iz ponudbe dobavitelja.

Naročnik in dobavitelj se izrecno dogovorita, da bo naročnik v času trajanja te pogodbe nabavljal le tiste vrste in količine blaga iz posameznega sklopa, ki jih bo dejansko potreboval, kar vključuje tudi možnost, da naročnik določene vrste blaga ne bo naročil.

**IV. CENE**

1. **člen**

**(cena)**

Cene blaga iz 2. člena te pogodbe so specificirane v predračunu v ponudbi dobavitelja, okvirna vrednost blaga pa znaša:

|  |  |  |  |  |
| --- | --- | --- | --- | --- |
| SKLOP | 2-LETNA VREDNOST BREZ DDV | VREDNOST DDV | % DDV | 2-LETNA VREDNOST Z DDV |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V ceni blaga so zajeti tudi vsi stroški, vezani na blago (stroški dobave blaga, vzorcev, špediterski stroški, prevozni, carinski ter vsi morebitni drugi stroški), vsi popusti in rabati ter davek na dodano vrednost.

Cene blaga veljajo fco skladišče - lekarna naročnika razloženo.

Cene blaga tekom izvajanja pogodbe ne smejo biti višje od cen iz predračuna iz ponudbe dobavitelja. Naknadno naročnik ne bo priznaval nobenih stroškov, ki niso zajeti v ponudbeno ceno in nikakršnega dodatnega povečevanja ponudbenih cen.

Cena blaga se ne sme zvišati zaradi spremembe interne politike dobavitelja, vezane na dobavo blaga (kot npr. embalaža, pakiranje, transport listine o blagu ipd.).

Naročnik bo v primeru, ko ugotovi, da je dobavitelj za blago, ki je predmet pogodbe, v času trajanja pogodbe znižal cene pri drugih naročnikih pogodbenega blaga, ali so jih znižali drugi ponudniki istovrstnega blaga ob drugih primerljivih pogojih, dobavitelja pozval k sporazumnem ustreznem znižanju cene.

**V. PLAČILNI POGOJI**

1. **člen**

**(izstavitev računa)**

E - račun bo dobavitelj izstavil naročniku v roku 5 dni po zaključeni dobavi naročenega blaga.

E – račun mora biti opremljen najmanj z:

- oznako in datumom naročila,

- specifikacijo dobavljenega blaga,

- kopijo potrjene dobavnice.

1. **člen**

**(rok plačila)**

Naročnik se zavezuje ceno za dobavljeno blago po tej pogodbi plačati na transakcijski račun dobavitelja, naveden v preambuli pogodbe, št. ……………………………………..,, v roku 60 dni po prejemu pravilno izstavljenega e-računa.

V primeru reklamacije računa (npr. napačna cena, napačna količina, neprimerna kakovost, napačen artikel) bo naročnik račun v celoti zavrnil. Dobavitelj mora izdati nov, pravilen račun. V tem primeru rok plačila začne teči od prejema novega pravilnega računa.

**VI. DOBAVA BLAGA PO REDNEM NAKUPU**

1. **člen**

**(dobava blaga po rednem nakupu)**

Blago po rednem nakupu, bo dobavitelj dobavljal na podlagi pisne naročilnice (npr. po pošti, po telefaksu, e-pošti ipd.) pooblaščenih delavcev lekarne naročnika, v nasprotnem primeru se bo štelo, da je naročilo opravil na lastne stroške.

Blago bo dobavitelj dobavljal v skladišče lekarne naročnika.

**VII. DOBAVA BLAGA PO KOMISIJSKEM NAKUPU**

1. **člen**

**(dobava blaga po komisijskem nakupu)**

Blago po komisijskem nakupu bo dobavitelj dostavljal v komisijsko skladišče naročnika, ki je v prostorih lekarne naročnika.

Vzpostavitev komisijskega skladišča bo potekala na osnovi poziva naročnika dobavitelju.

1. **člen**

**(zaloge blaga)**

Ob sklenitvi pogodbe se naročnik in dobavitelj dogovorita o količinah zalog blaga, ki se bodo nahajale v komisijskem skladišču naročnika in bodo last dobavitelja. Blago postane last naročnika ob porabi oziroma ob vgraditvi v pacienta.

Dobavitelj mora zaradi nemotenega poteka dela zagotoviti primerno zalogo blaga pri naročniku in jo promptno obnavljati. Šteje se, da dobavitelj zagotavlja promptno obnovo zalog, če blago zagotovi naslednji dan od prejema odjave (realizacija obdobja) naročnika.

Naročnik in dobavitelj bosta količino in vrsto blaga v komisijskem skladišču sprotno usklajevala na način, da bo dobavitelj zagotavljal blago naročniku glede na njegove dejanske potrebe .

Dobavitelj je dolžan dostavljeno blago, ki je tik pred potekom roka uporabe, oziroma blago, ki mu je pretekel rok uporabe, odstraniti iz komisijskega skladišča naročnika in ga zamenjati v skladu s svojo interno politiko vodenja zalog, pri čemer prevzema tudi stroške, nastale zaradi odvoza ozirom zamenjave tega blaga. V nobenem primeru naročnik ni dolžan kriti stroškov nastalih v zvezi z zamenjanim blagom.

1. **člen**

**(poročilo o porabi blaga)**

Naročnik se obvezuje dobavitelju za blago v komisijskem skladišču najmanj enkrat tedensko pisno sporočati količino porabljenega blaga iz komisijskega skladišča, in sicer z izpolnjenim in potrjenim dokumentom »Realizacija obdobja po artiklih« z navedbo artikla, kataloške številke, proizvajalca, EM in količine blaga (poročilo o porabi blaga).

Vsako poročilo o porabi blaga pomeni za dobavitelja novo naročilo blaga v komisijskem skladišču, če se naročnik in dobavitelj za posamezni primer ne dogovorita drugače.

1. **člen**

**(stroški prenosa blaga)**

Dobavitelj se zavezuje, da bo nosil vse stroške, ki bi nastali zaradi prenosa blaga iz komisijskega skladišča in/ali v komisijsko skladišče (npr. v primeru zamenjave inštrumentarija, zamenjava implantatov ipd.).

**VIII. ROK IN KRAJ DOBAVE**

1. **člen**

**(rok dobave)**

Dobavitelj bo naročniku dobavljal blago, ki je predmet te pogodbe, sukcesivno, v roku 24 ur od prejema dokumenta »Realizacija obdobja po artiklih« v primeru dobave blaga po komisijskem nakupu«, oziroma od prejema naročilnice v primeru dobave blaga po rednem nakupu.

V primeru, da dobavitelj nima na zalogi določenega blaga, mora še v istem delovnem dnevu, v katerem je prejel poročilo o porabi blaga, v pisni obliki to sporočiti naročniku oziroma v lekarno in nabavni sektor naročnika, in mu tudi sporočiti rok, v katerem bo blago dobavil.

1. **člen**

**(kraj dobave)**

Dobavitelj bo naročniku dobavljal blago FCO Ortopedska bolnišnica Valdoltra, Jadranska cesta 31, Ankaran, lekarna Valdoltra– razloženo.

**IX. KAKOVOST, KOLIČINA IN VRSTA BLAGA**

1. **člen**

**(kakovost blaga)**

Kakovost dobavljenega blaga mora ustrezati vsem strokovnim zahtevam in pogojem naročnika iz razpisne dokumentacije in ponudbe dobavitelja, obstoječim standardom in deklarirani kakovosti na embalaži blaga.

Dobavitelj se zavezuje, da bo dobavljal blago, ki bo imelo rok uporabe še najmanj 24 mesecev od datuma dobave naročniku.

1. **člen**

**(količine in vrsta blaga)**

Dobavitelj bo naročniku dobavljal količino in vrsto blaga, ki bo navedena v dokumentu »Realizacija obdobja po artiklih« naročnika.

V primeru, da blaga oz. posameznega artikla, ki ga dobavitelj dobavlja po tej pogodbi, ni več mogoče dobaviti zaradi ukinitve proizvodnje, ali drugih objektivnih razlogov, pogodbeni stranki soglašata, da lahko dobavitelj po predhodnem pisnem soglasju naročnika namesto tega blaga oz. artikla dobavi drugo blago oz. artikel, ki mora biti enake kakovosti in cene kot zamenjano blago oz. artikel.

V primeru, da za posamezni artikel, ki ga dobavitelj dobavlja po tej pogodbi, proizvajalec uvaja novejšo generacijo artikla oziroma inštrumentarija (npr. tehnične izboljšave ipd.), lahko dobavitelj po predhodnem dogovoru z naročnikom dobavi artikel novejše generacije. V tem primeru so vsi artikli in inštrumentarij za prvi dve operaciji brezplačni.

Pogodbeni stranki soglašata, da bo naročnik v času trajanja pogodbe, v primeru potrebe, od dobavitelja na podlagi ponudbe dobavitelja kupoval tudi drugo istovrstno blago, ki ni na predračunu v ponudbi, določenem v 5. členu pogodbe, na način in po določilih, dogovorjenih v tej pogodbi.

**X. PREVZEM BLAGA**

1. **člen**

**(dobavnica)**

Naročnik prevzame od dobavitelja blago na podlagi podpisane dobavnice.

Dobavnica mora biti napisana v slovenskem ali angleškem jeziku. Dobavitelj mora zagotavljati, da je na dobavnici, poleg predpisanih podatkov, ob nazivu in kataloški številki artikla tudi serijska številka artikla.

1. **člen**

**(pregled in prevzem blaga)**

Naročnik se zavezuje, da bo blago ob dobavi takoj oz. v roku 24 ur od prejema, pregledal in ga prevzel.

Če se ugotovi, da blago odstopa od pogodbeno dogovorjene vrste, kakovosti in naročene količine, lahko naročnik prevzem blaga odkloni.

**XI. GRAJA IN ODPRAVA NAPAK**

1. **člen**

**(prijava in odprava napak)**

Naročnik bo pripombe zaradi očitnih napak oz. očitnih pomanjkljivosti na blagu ob prevzemu ali primanjkljaj dobavitelju sporočil v roku 24 ur od prejema blaga, pripombe zaradi skritih napak pa v roku 8 dni, ko je napako opazil.

Naročnik bo vse pripombe v zvezi z blagom oziroma z dobavo blaga iz te pogodbe sporočal dobavitelju v pisni obliki.

Dobavitelj je dolžan napake in pomanjkljivosti odpraviti takoj, oziroma v z naročnikom primernem roku, in upravičene pripombe naročnika upoštevati pri naslednjih dobavah.

Dobavitelj odgovarja za skrite napake še 6 mesecev od prenehanja te pogodbe .

**XII. KRITNI NAKUP**

1. **člen**

**(kritni nakup)**

Če dobavitelj ne dobavi naročenega blaga v dogovorjenem roku, vrsti, količini ali kakovosti, sme naročnik naročiti blago pri drugem dobavitelju (v nadaljevanju: kritni nakup).

V primeru da dobavitelj nima naročenega blaga tako glede vrste, količine ali kakovosti na zalogi, mora o tem obvestiti naročnika skladno z 13. členom te pogodbe. V kolikor dobavitelj ne obvesti naročnika se šteje, da naročenega blaga tako tako po vrsti, količini ali kakovosti nima na zalogi, zato sme naročnik opraviti kritni nakup brez predhodnega obvestila dobavitelju.

Dobavitelj mora na poziv naročniku poravnati morebitno razliko med ceno določeno na podlagi te pogodbe in ceno opravljenega kritnega nakupa ter morebitne druge stroške, vezane na dobavo blaga.

**XIII. POGODBENA KAZEN**

1. **člen**

**(pogodbena kazen)**

V primeru, da dobavitelj po svoji krivdi ne bo dobavil blaga v pogodbenem roku ali v sporazumno podaljšanem roku, ima naročnik pravico zaračunati pogodbeno kazen v višini 100,00 eur za vsak delovni dan zamude.

Pogodbeno kazen v višini 100,00 eur za vsako posamezno dobavo blago ima naročnik pravico zaračunati tudi v primeru, da dobavitelj po svoji krivdi ne izpolni svojih obveznosti oziroma ne obvesti naročnika o nezmožnosti dobave v skladu s 13. členom pogodbe in ne dobavi blaga po pogodbeni ceni, vrsti, obsegu in kakovosti.

Pogodben kazen bo naročnik obračunal pri prvem zapadlem računu skladno s 7. členom pogodbe.

Uveljavljanje pogodbene kazni ne izključuje unovčitve zavarovanja za dobro izvedbo obveznosti.

Obračunavanje pogodbene kazni in zneska za kritni nakup se ne izključujeta.

**XIV. OBVEZNOSTI POGODBENIH STRANK**

1. **člen**

**(obveznosti dobavitelja)**

Dobavitelj se zavezuje, da bo:

* pogodbene storitve opravljal v skladu s pravili stroke, vestno, kvalitetno in s skrbnostjo dobrega strokovnjaka,
* zagotovil neoporečnost transportne embalaže blaga,
* dobavljeno blago pakirano v skladu z veljavno zakonodajo v Republiki Sloveniji ter ponudbeno dokumentacijo dobavitelja in razpisno dokumentacijo naročnika,
* na željo naročnika posredoval vse informacije in podatke o neželenih učinkih blaga,
* naročniku zagotavljal poleg klasične dobavnice, tudi dobavnico v elektronski obliki, ki bo kompatibilna z obstoječim informacijskim sistemom v lekarni naročnika,
* osnovno pakiranje blaga poleg oznak, predpisanih s področno zakonodajo, opremljeno tudi s črtno kodo,

navajal podatke o blagu v skladu z določili veljavnega Zakona o medicinskih pripomočkih (Uradni list RS, št. 98/09),

v primeru, da bo prišlo do zamenjave blaga oziroma posameznih artiklov blaga iz sklopov iz 2. člena te pogodbe, naročniku pisno obrazložil zamenjavo blaga oziroma artikla in dokazila, da je novo blago oziroma novi artikel kakovostno in funkcionalno enakovreden zamenjanemu,

da bo pri izvajanju pogodbenih storitev v prostorih naročnika upošteval navodila naročnika in izvajal ukrepe za preprečitev širjenja nalezljivih boleznih.

**člen**

 **(obveznosti naročnika)**

Naročnik se zavezuje, da bo:

v svojih prostorih zagotovil ustrezen prostor za komisijsko skladiščenje dobavljenega blaga v skladu s področno zakonodajo in pravili dobrih praks,

blago v komisijskem skladišču hranil kot dober gospodarstvenik,

po predhodnem dogovoru omogočil dobavitelju dostop do zaloge blaga na komisijskem skladišču za izvedbo inventure in usklajevanje vrste in količine blaga na komisijskem skladišču.

**XV. ZAVAROVANJE OBVEZNOSTI**

1. **člen**

**(finančna zavarovanja)**

Dobavitelj ob sklenitvi pogodbe predloži naročniku finančno zavarovanje za dobro izvedbo pogodbenih obveznosti:

- menično izjavo in lastno podpisano menico s pooblastilom v višini 10% vrednosti z DDV te pogodbe v primeru, da je vrednost pogodbe višja od 20.000,00 EUR, s tem, da mora biti ves čas trajanja pogodbe menica unovčljiva.

Finančno zavarovanje iz predhodnega odstavka tega člena pogodbe mora veljati še najmanj 30 dni od določenega obdobja veljavnosti pogodbe.

V primeru unovčitve menice bo moral dobavitelj unovčeno menico ustrezno nadomestiti z novo.

Naročnik lahko finančno zavarovanje unovči, če dobavitelj ne izpolnjuje svoje pogodbene obveznosti, zlasti v primeru, da naročeno blago pri posamezni dobavi:

* ne bo odgovarjalo standardom in kvaliteti, ki popolnoma ustreza vsem opisom, karakteristikam in specifikacijam, ki so določene v tej pogodbi oziroma razpisni dokumentaciji in ponudbi dobavitelja,
* ne bo izročeno naročniku v roku ali vrsti ali v količinah, dogovorjenih v tej pogodbi in v ponudbi dobavitelja ter naročenih s strani naročnika.

Naročnik lahko menico za dobro izvedbo pogodbenih obveznosti uveljavi brez predhodnega opomina. Dobavitelja pa mora o tem, da jo je uveljavil, pisno obvestiti najkasneje v 5 dneh po dnevu, ko jo je predložil v izplačilo.

**XVI. SODELOVANJE S PODIZVAJALCI**

1. **člen**

**(sodelovanje s podizvajalci)**

Pogodbeni stranki soglašata, da bo dobavitelj blago, ki je predmet pogodbe, dobavil z naslednjimi podizvajalci:

1. podizvajalec

 naziv:…………………………………………………………………………………………

 polni naslov: …………………………………………………………………………………

 matična številka: …………………………………………………………………………….

 davčna številka: ……………………………………………………………………………...

 TRR: …………………………………………………………………………………………

za dobavo blaga: ……………………………………………………………………………...

predmet: ………………………………………………………………………………………

količina: ……………………………………………………………………………………….

vrednost blaga: …………………………………………………………………………….….

kraj dobave blaga: …………………………………………………………………………….

rok dobave blaga: ……………………………………………………………………………..

2. podizvajalec

(za drugega in vse ostale podizvajalce se vpišejo isti podatki kot za prvega podizvajalca)

Dobavitelj, ki izvaja javno naročilo z enim ali več podizvajalci, s podpisom te pogodbe pooblašča naročnika, da na podlagi s strani dobavitelja potrjenega računa oziroma situacije podizvajalca neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Dobavitelj bo svojemu računu priložil račun podizvajalca, ki ga je predhodno potrdil.

1. **člen**

**(sprememba podizvajalca)**

Dobavitelj mora med izvajanjem javnega naročila po tej pogodbi naročnika obvestiti o vsaki spremembi podizvajalca glede na navedbe iz ponudbe ali o novih podizvajalcih, ki jih namerava vključiti v dobavo, in sicer najkasneje v petih dneh po spremembi. V primeru vključitve novih podizvajalcev mora dobavitelj skupaj z obvestilom naročniku posredovati tudi podatke in dokumente o podizvajalcih skladno z drugim odstavkom 94. člena ZJN-3.

**XVII. SPREMEMBA DOBAVITELJA**

1. **člen**

**(sprememba dobavitelja)**

Pogodbeni stranki soglašata z možnostjo spremembe dobavitelja med izvajanjem javnega naročila po tej pogodbi v primeru, da dobavitelja zamenja drug gospodarski subjekt, ki izpolnjuje pogoje za sodelovanje določene v dokumentaciji v zvezi z oddajo javnega naročila in ponudbi dobavitelja, zamenjava pa je posledica prestrukturiranja podjetja, vključno s prevzemom, združitvijo, pripojitvijo ali insolventnostjo, če to ne vključuje drugih bistvenih sprememb javnega naročila in ni namenjeno obidu določb ZJN-3. V primeru navedene spremembe mora dobavitelj o tem pisno obvestiti naročnika v roku 5 dni od seznanitve s predvideno zamenjavo oziroma vsaj 30 dni pred izvedbo zamenjave in skupaj s pisnim obvestilom naročniku posredovati dokazilo o zamenjavi oziroma o razlogih za zamenjavo. Naročnik in nov dobavitelj nadaljujeta z izvajanjem te pogodbe pod enakimi pogoji, ki so veljali za prvotnega dobavitelja, z aneksom k pogodbi pa ugotovita spremembo dobavitelja in določita nove pooblaščene osebe dobavitelja in skrbnika pogodbe.

**XVIII. PROTIKORUPCIJSKA KLAVZULA**

1. **člen**

**(protikorupcijska klavzula)**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju pogodbe, kdo v imenu ali na račun stranke pogodbe, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku, posredniku, je ta pogodba nična.

**XIX. OPROSTITEV ODGOVORNOSTI**

1. **člen**

**(izredne okoliščine)**

Prekoračitev pogodbenih rokov opravičujejo naslednje izredne okoliščine:

višja sila,

ukrepi državnih organov ali organov lokalne skupnosti, ki bi zadeli izpolnitev pogodbenih obveznosti,

ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta pogodbeni stranki okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. **člen**

**(višja sila)**

Naročnik in dobavitelj delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne in druge nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Pogodbeno stranko, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko**.**

**XX. POOBLAŠČENI PREDSTAVNIKI IN SKRBNIKI POGODBE**

1. **člen**

**(pooblaščeni predstavniki)**

Pooblaščeni predstavnik naročnika je …………………………...

tel. št. :………………...,

e- mail: ………………

Pooblaščeni predstavnik dobavitelja je …………………………………….

tel.št.…………..…

e-mail: ………………………….

O morebitni zamenjavi pooblaščenih predstavnikov oziroma njihovih namestnikov se pogodbeni stranki predhodno pisno dogovorita.

1. **člen**

**(skrbniki pogodbe)**

Skrbnik pogodbe na strani naročnika je …………………………

Skrbnik pogodbe na strani dobavitelja je ……………………………….

**XXI. KONČNE DOLOČBE**

1. **člen**

**(uporaba predpisov)**

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in Zakona o javnih naročilih (ZJN-3), oziroma drugih predpisov, ki urejajo javna naročila v Republiki Sloveniji.

Če se katerakoli določba te pogodbe izkaže za nično ali kakorkoli drugače za neveljavno, to ne vpliva na ostale določbe te pogodbe oziroma na pogodbo v celoti, če lahko pogodba obstaja tudi brez nične oziroma neveljavne določbe.

1. **člen**

**(reševanje sporov)**

Morebitne spore iz pogodbe, bosta pogodbeni stranki najprej skušali rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. **člen**

 **(veljavnost pogodbe)**

Ta pogodba se sklepa za obdobje do 1. 6. 2023, veljati pa začne dne .......................

V  primeru, da je po sklenitvi oziroma med trajanjem pogodbe na podlagi 32. člena ZJN-3 in Uredbe o skupnem javnem naročanju Vlade Republike Slovenije (Uradni list RS, št. 27/16) oziroma na podlagi drugega predpisa, ki ureja področje javnih naročil v Republiki Sloveniji izvedeno skupno javno naročilo za blago, ki je predmet pogodbe, se ta pogodba sklepa za obdobje do sklenitve pogodbe z izbranim dobaviteljem na podlagi izvedenega skupnega javnega naročila. O datumu sklenitve pogodbe naročnik obvesti dobavitelja s pisnim obvestilom.

1. **člen**

**(spremembe pogodbe)**

Morebitne spremembe te pogodbe so veljavne le, če so sklenjene v pisni obliki. Spremembe pogodbe so dopuščene pod pogoji in iz razlogov, določenih v 95. členu ZJN-3.

V primeru, da dobavitelj zaradi spremenjenih okoliščin med veljavnostjo pogodbe, ki niso nastale po njegovi krivdi in ki jih ob sklenitvi pogodbe ni bilo mogoče upoštevati ali se jim izogniti oziroma jih odkloniti (npr. prenehanje proizvodnje določenega artikla ipd.), ne more izpolniti vseh svojih obveznosti oziroma dobaviti posameznega ali vseh artiklov iz posameznega sklopa pogodbenega blaga, pogodbenici soglašata, da se ob upoštevanju prvega odstavka tega člena pogodba spremeni v delu, ki se nanaša na te artikle.

V primeru uvajanja nove vrste artikla oziroma inštrumentarija skladno s tretjim odstavkom 16. člena te pogodbe, pogodbeni stranki dogovorita spremembe upoštevaje določila 95. člena ZJN-3.

1. **člen**

**(odstop od pogodbe)**

Naročnik lahko odstopi od pogodbe, če dobavitelj ne izpolnjuje svojih obveznosti iz pogodbe, zlasti če:

* dobavi kakovostno neustrezno blago, oz. blago, ki ne izpolnjuje strokovnih zahtev naročnika, določenih v pogodbi oziroma razpisni dokumentaciji in ponudbi dobavitelja, in ga na zahtevo naročnika ne zamenja,
* neutemeljeno zavrne naročilo,
* večkrat krši dogovorjeni rok dobave naročenega blaga,
* ne upošteva upravičenih pripomb naročnika glede napak oziroma pomanjkljivosti dobavljenega blaga pri naslednjih dobavah,
* nima dovolj finančnih sredstev za unovčenje finančnih zavarovanj iz 24. člena pogodbe,
* drugače grobo krši določila pogodbe,
* mu preneha pooblastilo proizvajalca za dobavo blaga.

Dobavitelj lahko odstopi od pogodbe, če naročnik ne izpolnjuje svojih obveznosti iz pogodbe, zlasti če redno ne plačuje računov oziroma zamuja s plačilom računa za dobavljeno blago več kot tri mesece.

V primerih iz prvega in drugega odstavka tega člena pogodbe lahko pogodbena stranka odstopi od pogodbe po predhodnem pisnem opominu drugi pogodbeni stranki na izpolnjevanje njenih obveznosti. Šteje se, da odstop učinkuje v roku 7 dni od prejema pisne odstopne izjave druge pogodbene stranke.

1. **člen**

**(sporazumno prenehanje in odpoved pogodbe)**

Pogodbeni stranki se lahko kadarkoli dogovorita o prenehanju te pogodbe tudi pred iztekom določene dobe.

Vsaka pogodbena stranka lahko brez posebne obrazložitve pisno odpove pogodbo s trimesečnim odpovednim rokom. Odpovedni rok začne teči z dnem, ko pogodbenica prejme pisno odpoved pogodbe druge pogodbenice. Odpoved mora biti poslana priporočeno po pošti.

1. **člen**

**(kršitev delovne, okoljske ali socialne zakonodaje)**

Pogodba preneha veljati, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **člen**

**(število izvodov)**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Št.:Datum: | Št.:Datum: |
|  |  |
| NAROČNIK:Ortopedska bolnišnica Valdoltra | DOBAVITELJ: |
|  |  |
| Direktor:Radoslav Marčan, dr. med. spec. ortoped | Direktor: |